text: Grænsehandel over nettet: Her er reglerne
  14 august 2014 kl. 12.37
  Danskere køber i stigende grad sprut og andre varer fra grænsebutikkerne syd for grænsen over nettet. Men flere af net-butikkerne får ikke tydeligt fortalt kunderne, at der skal betales afgift, når man får leveret varerne hjem. Se her hvilke regler, der gælder.
  Mens grænsehandlen stiger på internettet, er det de færreste, der får betalt, de afgifter, man egentlig er forpligtet til.
  Du skal ikke betale told af varer, der er bestilt hjem fra et EU-land, men du skal til gengæld betale særlige afgifter (punktafgifter) af en lang række almindelige varer.
  F.eks. skal du regne med at betale ca. en krone pr. dåse øl, 8 kroner pr. flaske vin og 55 kroner pr. liter sprut i afgift. Nedenfor kan du se en liste over de mest almindelige varer, der skal betales afgift af.
  Da det ikke altid er en helt enkelt affære at finde ud af regler tilbyder Skat på deres hjemmeside, at du kan ringe til dem på 72 22 18 18 for at få hjælp til punktafgifterne.
  Nederst er der link til en uddybende beskrivelse af reglerne på deres hjemmeside.
  Du skal betale punktafgifter af blandt andet disse varer:
  Alkoholholdige         drikkevarer, fx spiritus, vin og øl
  Batterier (lukkede         NiCd-batterier)
  Bæreposer med hank         af plast eller papir
  Chokolade, kakao,         lakrids, lakridskonfekt, bolsjer
  Cigaretpapir, skrå         og snus
  El-pærer, lysstofrør         og neonrør
  Engangsservice         (tallerkner, bestik, kopper)
  Kaffe og te,         herunder pulverkaffe
  Kul og energikoks
  Mandler,         hasselnødder, jordnødder og lignende
  Mineralolieprodukter,         fx benzin, dieselolie og fyringsolie
  Tobaksvarer, fx         cigaretter, cigarer og røgtobak
  Vækstfremmere og         antibiotika
  
  Fra Facebook:
  Se vejledning om internethandel på Skats hjemmeside
  